  Анжелика Тихонова корреспондент Кияса ёросысь Уддяди гуртысь «Инвожо» калык ансамбль Узбекистанысь Маргилан карысь фольклоръя «Великий шёлковый путь» I калыккуспо фестивальысь куинетӥ инты басьтыса бертэ. Со сярысь ивортодэтъя «Удмуртия» агентстволэн корреспондентэзлы ансамбльлэн кивалтӥсез Надежда Пахомова вераз. Фестивале 19 кунъёсысь 90 коллективъёс пыриськизы. Вожвылъяськон кык нунал кыстӥськиз. Россилэсь данзэ шаерысьтымы «Инвожо» калык ансамбль но Башкортостанысь егит крезьгурась утизы. Мынӥм 10 кузя. <…> Ми сюанлэсь куинь люкетсэ возьматӥмы. Кызьы сюанэ лыкто, тӧро быръе гур, тӧроез возьматӥмы, собере пуньы лёгон. <…> Тӥни со куинь люкетсэ сюанлэсь возьматыса, куинетӥ инты басьтӥмы Надежда Пахомова, «Инвожо» калык ансамбльлэн кивалтӥсезНырысетӥ инты басьтӥз Киргизиысь коллектив, кыкетӥ интыез Узбекистанысь но Япониысь коллективъёс люкизы. Удмуртиысь ансамбльлы куинетӥ инты басьтэмзы понна 1 сюрс 500 доллар коньдонлы сертификат, телевизор, кубок, керамика тусьты, диплом кузьмазы Куинетӥ инты понна коньдон кузьым Фото: vk.com (Татьяна Тукаева) © Надежда Пахомовалэн кылъёсызъя, кузьымъёсын, сяськаосын соосты согизы. Нош эшшо но золгес соосты дуно куноосты сямен туж шуныт, узыр пумитамзы паймытӥз но шумпоттӥз. Асьсэ лулчеберетсэс туж ӟеч возьматӥзы, шуиз ансамблен кивалтӥсь. Таӵе фестиваль туэ нырысьсэ ортчиз. Радъясьёс сое вашкала вузкарон, октӥськон сюреслэн шораз - Маргилан карын - ортчытыны малпаллям. Азьланяз фестивалез кык арлы огпол ортчытъяны чаклало.   Тегъёс: Удмуртия фестиваль йӧскалыклулчеберет крезьгур Кияса фольклор  